**Középtáv versenykiírás**

Időpont:

2019. 06. 15.

Helyszín:

8360 **Keszthely, Parti sétány**  
(46°45'34.0"É 17°15'13.0"K)

**Táv**:

Úszás: 1,9 km  
Kerékpározás: 90 km  
Futás: 21,1 km

Rajt időpontja, helyszíne:

Időpontja: 2019. 06. 15. - 07:30 és 9:00 közötti időszakban (a hatósági engedélyek függvényében kerül véglegesítésre)  
Rajt helyszíne: Keszthely Városi Strand  
Cél helyszíne: Keszthely Parti sétánya

Technikai tájékoztató helyszíne, időpontja:

Helyszín: 8360 Keszthely, a Parti sétány színpad (rossz idő esetén a nagy rendezvénysátor)

Időpont: 2019. 06. 14.  19:00 és 2019. 06. 15. (rajt helyszínen, a rajt előtt 30 perccel)

**Depó**:

A szervezőbizottság csak a Depó területén, a depózás szabályainak betartása mellet elhelyezett tárgyakért vállal felelősséget. A depó területéről biztonsági kamera felvétel készül.

A depózás ideje: 2019. 06. 15., kezdete: 2,5 órával a rajt előtt, vége: 1 órával a rajt előtt.

A depó területére csak versenyzőket engedünk be, miután átestek a bedepózás előtti kötelező ellenőrzésen.

A depóban minden versenyzőnek a rajtszámával ellátott kerékpártartóba kell helyeznie a kerékpárját, amelyen csak a pedálba rögzített kerékpáros cipő, illetve a kerékpárra rögzített további felszerelések (kulacsok, pumpa, tartalék gumi, stb.) lehet.

A depó és az úszópálya között található öltözőknél, a rajtszámával ellátott fogasra kell felakasztani a „BIKE” felirattal ellátott váltózsákban (a rajtcsomag tartalmazza) a kerékpáros felszerelését (sisak, rajtszám, stb.). Az úszás és kerékpározás közötti öltözés után ebbe a zsákba kerül minden, amit a versenyző levesz úszás után. A versenyző akkor mehet tovább, ha a váltózsákját összehúzva a gyűjtőbe dobta.

A depó kijáratánál található öltözőknél, a rajtszámával ellátott fogasra kell felakasztania a „RUN” felirattal ellátott váltózsákban (a rajtcsomag tartalmazza) a futófelszerelést. A kerékpározás és a futás közötti öltözés után ebbe a zsákba kerül minden, amit a versenyző levesz kerékpározás után. A versenyző akkor mehet tovább, ha a váltózsákját összehúzva a gyűjtőbe dobta.

A váltózsákok kidepózáskor ugyanott vehetőek át, ahova a bedepózáskor elhelyezésre kerültek.

A verseny végén a váltózsákok és kerékpárok felvételére kizárólag a rajttól számított 6 óra 45 perc és 8 óra 15 perc közötti időtartamban lehetséges, érkezési sorrendben, rajtszám ellenőrzése mellett.

**Hivatalos versenyzési feltételek:**

A nevezési lap kitöltésével és aláírásával, illetve az online regisztrációval minden induló elfogadja a Szervezők és a Magyar Triatlon Szövetség szabályait, és betartja a benne foglaltakat. Ezzel a versenyzők elismerik, hogy saját felelősségre indulnak a versenyen, és egészségi állapotuk és felkészülésük megfelel a versenyen való részvétel feltételeinek.

A középtáv indulóinak számát 1000 főben határoztuk meg. A Magyar Triatlon Szövetség kérésére ezt a versenykiírásban is feltüntetjük.

A versenyfelszerelés vonatkozásában a Magyar Triatlon Szövetség szabályai az irányadóak: a Felszerelésre vonatkozó szabályokat a Versenyszabályzat (VSZ) alábbi pontjai tartalmazzák: 42. §, 45. §, 51. §.

Úszás során a kompressziós kar- és lábszár csak abban az esetben használható, ha a neoprén használata engedélyezett és a versenyző azt a neoprén ruházat alatt viseli.

A rajt előtti chek-in (a versenyre való bejelentkezés) kötelező, aki azt elmulasztja, az kizárásra kerül a versenyből.

Kerékpározás során a bolyozás nem engedélyezett!!! A bolyozási szabály megszegéséért a versenybírók 5 perces időbüntetést fognak kiszabni, amelyet a kerékpározás végén, a depóba való bemenet előtt kell letölteni, az erre kijelölt BÜNTETŐ ZÓNÁBAN. Aki a büntetését nem vagy nem szabályosan tölti le, az a versenyből kizárásra kerül. A kerékpáros fejvédőt kicsatolni csak a kerékpárnak a kerékpártartó történő visszahelyezése után lehet.

Versenyzés közben mobiltelefon, zenelejátszó vagy egyéb hangtechnikai eszköz használata fülhallgatóval tilos!!! Aki ezt megszegi, a versenyből azonnali kizárásra kerül. (A kerékpározás során a mobiltelefon használata engedélyezett, de csak álló kerékpár mellett.)

A MTSZ hatályos Versenyszabályzatának 35.§ 2. pontjának alapján "Az MTSZ versenyein, országos bajnokságain és utánpótlás versenyein csak versenyengedéllyel vagy regisztrációval rendelkező versenyző indulhat."

Fentiek értelmében a versenyen csak éves amatőr regisztrációval vagy versenyengedéllyel rendelkező versenyzők indulhatnak!!!Az amatőr regisztráció vagy versenyengedély kiváltására vonatkozó információk megtalálhatók a Magyar Triatlon Szövetség honlapján ( www.triatlon.hu ).

**Időmérés**:

A versenyen chipes időmérést alkalmazunk, az időmérés a szervező által biztosított chippel történik, a verseny során a kapott chipet kell viselni.

A rajtszám vagy a chip nem rendeltetésszerű használata a versenyből történő kizárást vonja maga után.

A chipért külön letéti díjat nem kérünk.

Tervezett limitidők:

Úszás: 1 óra - és 1 óra 10 perc a kerékpározás megkezdésékez

Kerékpár: 5 óra 10 perc a futás megkezdéséhez

Futás: 7 óra 30 perc a célbaérkezéshez

A célbaérkezés limitideje fix, az úszás és a kerékpározás limitidejében még kisebb változások elképzelhetőek a közúthasználatra vonatkozó hatósági engedélyekben meghatározott időtartamok függvényében.

**Orvosi tudnivalók:**

Ne kockáztass! Ha nem vagy egészséges, ne indulj el! Lesz verseny legközelebb is.

Ha a verseny napján a rajt előtt valamilyen panasz merülne fel, keresd fel háziorvosodat, vagy a helyi orvosi rendelőt / ügyletet!

Megjegyzés: Ha gyógyszer hatása állsz, vagy valamilyen egészségügyi körülmény fennállása mellett indulsz, ezt írd a rajtszámod hátoldalára!

**Mentő**:

A versenyt az Országos Mentőszolgálat hivatalos partnere, a FIT-MED Szolgáltató Kft. (2 db esetkocsi, 3 db motoros és 1 db ambulancia) biztosítja a verseny ideje alatt.

**Öltöző**:

A versenyközpontban gondoskodunk felállított öltözőről.

**Ruhatár**:

A versenyközpontban felállított díjtalan ruhatárról gondoskodunk. Felhívjuk a figyelmet hogy, értékmegőrzést nem vállalunk. A ruhatár nyitva tartása 2019. 06. 15. a depó nyitásától a limitidő lejárta plusz 1 óra.

**WC**:

A versenyközpont mellett található egy nyílvános WC, de a versenyközpontban mobil WC-k kihelyezéséről is gondoskodunk, amelyeket irányító táblák jeleznek, valamint a versenyzők részére további mobil WC-ket telepítünk a depóba és a kijelölt frissítőpontokhoz.

Kiegészítő tudnivalók:

Minden résztvevő a saját felelősségére indul a versenyen! Az előforduló balesetekből eredő károkért a szervezők, rendezők felelősséget nem vállalnak!

A verseny a Magyar Triatlon Szövetség szabályai szerint kerül megrendezésre!

A versenyen a MTSZ Versenyszabályzata (VSZ) érvényes. Óvás a VSZ-ben foglaltak szerint nyújtható be. Az óvás díja: 10 000 Ft.

Eredményhirdetés: 2019. 06. 15. a limitidő lejártát követően 10 perccel

Helyszín: 8360 Keszthely, a Parti sétányon felállítandó színpad (rossz idő esetén a nagy rendezvénysátor)

A díjak kiosztása a helyszínen történik, kérünk minden versenyzőt, hogy a lehetőségeik szerint vegyenek részt az eredményhirdetésen, mert nem áll módunkban az át nem vett díjakat kipostázni.

**Korosztályok**:

|  |  |
| --- | --- |
| Az MTSZ Versenyszabályzata alapján | |
| Kategória | Licenc kategória |
| junior | UP |
| A18-24 | amatőr, elit |
| A25-29 | amatőr, elit |
| A30-34 | amatőr, elit |
| A35-39 | amatőr, elit |
| A40-44 | amatőr, elit |
| A45-49 | amatőr, elit |
| A50-54 | amatőr, elit |
| A55-59 | amatőr, elit |
| A60-64 | amatőr, elit |
| A65-69 | amatőr, elit |
| A70-74 | amatőr, elit |
| A75+ | amatőr, elit |
| abszolút | UP, amatőr, elit |

**Díjazás**:

A pénzdíjak az abszolút eredmények alapján kerülnek kiosztásra férfi és női kategóriákban, a pénzdíj összesen 1 525 000 Ft. A Magyar Triatlon szövetség szabályai szerint minden korosztályt 1-3. helyezettig hirdetünk az egyéni értékelésben. Az eredményeket a honlapunkon tesszük közzé!

|  |  |
| --- | --- |
| Férfi abszolút helyezés: | Pénzdíj: |
| 1. helyezett | 300 000 Ft |
| 2. helyezett | 200 000 Ft |
| 3. helyezett | 150 000 Ft |
| 4. helyezett | 100 000 Ft |
| 5. helyezett | 75 000 Ft |
| 6. helyezett | 50 000 Ft |

|  |  |
| --- | --- |
| Női abszolút helyezés: | Pénzdíj: |
| 1. helyezett | 300 000 Ft |
| 2. helyezett | 200 000 Ft |
| 3. helyezett | 150 000 Ft |

A feltüntetett pénzdíjak bruttó összegek és kizárólag számla ellenében tudjuk kifizetni. A számlát emailben és postai úton is elfogadjuk.

email:  
erzsebet@ilovebalaton.hu

Postacím:  
1133 Budapest, Tutaj utca 6/B. 6/7.

A számla beérkezése után, 3 munkanapon belül, átutalással fizetünk.

Számlázási adatok:

ilovebalaton.hu Kft.  
1133 Budapest, Tutaj utca 6/B. 6/7.  
Adószám: 24079714-2-41

Aki nem tud számlát adni, annak bérszámfejtjük az összeget.

Kérjük a fent leírtak tudomásul vételét!